CELEX: 22007D0087
Language: lt
Date: 1183680000000
Title: 2007 m. liepos 6 d. EEE jungtinio komiteto sprendimas Nr. 87/2007, iš dalies keičiantis EEE susitarimo IX priedą (Finansinės paslaugos)

13.12.2007   
            
            
               LT
            
            
               Europos Sąjungos oficialusis leidinys
            
            
               L 328/32
            
         EEE JUNGTINIO KOMITETO SPRENDIMAS
   Nr. 87/2007
   2007 m. liepos 6 d.
   iš dalies keičiantis EEE susitarimo IX priedą (Finansinės paslaugos)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo IX priedas buvo iš dalies pakeistas 2007 m. birželio 8 d. EEE jungtinio komiteto sprendimu Nr. 51/2007 (1).
            
         
               (2)
            
            
               Į Susitarimą turi būti įtrauktas 2006 m. lapkričio 15 d. Europos Parlamento ir Tarybos reglamentas (EB) Nr. 1781/2006 dėl mokėtojo informacijos, pateikiamos pervedant lėšas (2).
            
         
               (3)
            
            
               Reglamento (EB) Nr. 1781/2006 9 straipsnio 1 dalyje nurodomi aktai, kurie nėra įtraukti į Susitarimą,
            
         NUSPRENDĖ:
   1 straipsnis
   Susitarimo IX priede po 23c punkto (Komisijos sprendimas 2006/891/EB) įterpiamas šis punktas:
   
      
                  „23d.
               
               
                  
                     32006 R 1781: 2006 m. lapkričio 15 d. Europos Parlamento ir Tarybos reglamentas (EB) Nr. 1781/2006 dėl mokėtojo informacijos, pateikiamos pervedant lėšas (OL L 345, 2006 12 8, p. 1).
                  Reglamento nuostatos šio Susitarimo tikslais adaptuojamos taip:
                  ELPA valstybėms skirtame tekste 9 straipsnio 1 dalies antrą sakinį skaityti taip:
                  „Visais atvejais gavėjo mokėjimo paslaugų teikėjas laikosi visų taikytinų teisės aktų ar administracinių nuostatų, susijusių su pinigų plovimo ir teroristų finansavimo prevencija, ypač Direktyvos 2005/60/EB bei visų nacionalinių įgyvendinimo priemonių.““
               
            
   2 straipsnis
   Reglamento (EB) Nr. 1781/2006 tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2007 m. liepos 7 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2007 m. liepos 6 d.
      
         
            EEE jungtinio komiteto vardu
         
         
            Pirmininkas
         
         Stefán Haukur JÓHANNESSON
      
   
   
      (1)  OL L 266, 2007 10 11, p. 9.
   
      (2)  OL L 345, 2006 12 8, p. 1.
   
      (3)  Konstituciniai reikalavimai nurodyti.